


Okirat száma: 198-6/2016.

Módosító okirat

A Játékvár Óvoda és Bölcsőde a Martfű Város Önkormányzatának Képviselő-testülete által 2014. július 17-én kiadott, 128/2014.(VII.17.) Ö. határozat számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a következők szerint módosítom:

1. Az alapító okirat - mely a módosított okiratban 2.1. pont alatt szerepel – a következő szövegrésszel egészül ki:
2.1. „A költségvetési szerv alapításának dátuma: 2004. 01. 01.”

2. Az alapító okirat 5. pontja – mely a módosított okiratban 6.1.2. pontban szerepel – „A sajátos nevelési igényű gyermekek közül……..” szövegrész előtt az alábbi szövegrésszel egészül ki: „Az intézmény óvodái sajátos nevelési igényű gyermekeket is fogadnak.”

3. Az alapító okirat 7. pontjában - mely a módosított okiratban 4.4. pont alatt szerepel – „104030 gyermekek napközbeni ellátása” szövegrész elhagyásra kerül, és a pont kiegészül a következő szövegrésszel: „104031 Gyermekek bölcsődei ellátása”

4. Az alapító okirat 11. pontjában– mely a módosított okiratban a 2.2.1. pont alatt szerepel – a „Martfű Város Önkormányzata” szövegrésze helyébe a „Martfű Város Önkormányzatának Képviselő-testülete” szövegrész kerül. 

5. Az alapító okirat 12., 13. pontja, valamint a 15. pont „a 2013. évi V. törvény  A Polgári törvénykönyvről az irányadó.” szövegrésze törlésre kerül.

6. Az alapító okirat - mely a módosított okiratban a 6.1.3. pont alatt szerepel – a következő szövegrésszel egészül ki:
6.1.3.„gazdálkodásával összefüggő jogosítványok:
A költségvetési szerv önálló költségvetéssel nem rendelkezik, költségvetését Martfű Város Önkormányzatának költségvetése tartalmazza. Gazdálkodási feladatait a Martfűi Polgármesteri Hivatal /5435 Martfű, Szent István tér 1./ látja el.”

7. Az alapító okirat 16. pontjában– mely a módosított okiratban a 6.4. pont alatt szerepel – a „808/3 szövegrész helyébe a „808/5” szövegrész kerül. 

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Martfű, 2016. február 25.

